DE UISSIMULATIONE ET SIMULATIONS. 263 



unde sine socia et arnica opera ad fines suos solus quis 

 ambulet. Tertium est, (idque maximum,) quod praecipuo 

 ad actiones organo, hominem privet; nimirum fide. Opti 

 mum fuerit temperamentum, si quis veracitatis famam 

 obtineat, taciturnitatis habitum, dissimulationis usum tem- 

 pestivum, et facultatem simulationis, ubi opus fuerit. 



VII. DE PARENTIBUS ET LIBERIS. 



GAUDIA parentum occulta sunt; nee minus dolores eorum, 

 et metus. Ilia certe verbis assequi nequeunt, hos autem 

 proferre nolunt. Certe liberi labores humanos suaviores, 

 verum infortunia amariora, reddunt. Curas vitae multi- 

 plicant, sed memoriam mortis mitigant. ^Eternitas sobolis 

 etiam brutis communis est ; sed ilia memoriae, meritorum, 

 et operum, propria est hominibus. Atque videre sane est, 

 opera nobilissima, et fundationes, ab orbis profecta ; quibus 

 effigies animorum exhibere curae erat, cum corporis ima- 

 ginibus destituerentur. Adeo ut posteritati maxime stu- 

 deant, qui posteritate carent. Qui honores in familiam 

 suam primi introducunt, erga liberos indulgentissimi sunt : 

 intuentur siquidem eos, non tantum ut continuationem 

 speciei suae, sed ut rerum a se gestarum haeredes : ideoque 

 ut liberos et creaturas. 



Gradus affectuum in parentibus erga liberos diversos, 

 saepe dispares sunt, aliquando iniqui: ac potissimum 

 in matre. Unde Solomon dicit : &quot; Filius sapiens laetificat 

 patrem : films vero stultus moestitiae est matri suae.&quot; In 

 domo foecunda, et liberorum plena, cernere quandoque est, 

 unum aut alterum ex senioribus pluris eestimari ; atque ex 

 junioribus in deliciis esse: sed in medio fortasse aliquos 

 quasi oblivione transiri : qui nihilominus, haud raro, op- 

 timae indolis evadunt. Illiberalitas parentum erga liberos 

 suos error est plane noxius; nam eos reddit animo dege- 

 neres ; fallaciis deditos ; ignobilium consortio se delec- 

 tantes : magisque ad luxum propensos, quando rerum 

 copiam adepti sint. Itaque optime succedit, quando 

 parentes suam, apud liberos, auctoritatem tuentur, cru- 

 menam laxant. Invaluit, tarn apud parentes, quam paeda- 

 gogos et famulos, mos quidem ineptus, aemulationes inter 

 fratres serendi, et alendi, durante eorum pueritia; quae 

 saepenumero in discordias evadunt, post aetatem virilem, 

 et familias turbant. Itali non magnum ponunt discrimen, 

 inter liberos, et nepotes, aut cognates; sed, modo sint e 



